હાર્દિક પટેલે જમીન પર જંગી જનમેદની ભેગી કરી બતાવી છે પણ સાથે સાથે ફેસબુકમાં પણ મજબુત ફેન ફોલોઈંગ ઉભું કર્યું છે. સામાન્ય રીતે હાર્દિક પટેલની રેલીઓમાં લાખો માણસો આવતાં હોય છે. હવે હાર્દિક પટેલની સભા દરમિયાન થતા ફેસબુક લાઈવમાં પણ ૩૦ થી ૪૦ હજાર લોકો ઓનલાઈન ભાષણ સાંભળતા હોય છે. સુરતમાં યોજાયેલ હાર્દિક પટેલની રેલીમાં તેમનાં ભાષણ દરમિયાન કુલ ૪૦ હજારથી પણ વધુ ઓનલાઈન વ્યુઅર નોંધાયા હતાં. આ રીતે ફેસબુકમાં હાર્દિક પટેલની પ્રચંડ લોકપ્રિયતા જોતાં ફેસબુકનાં સીઈઓ માર્ક ઝકરબર્ગે તેમને અમેરિકા મળવા આવવાં માટેનું નિમંત્રણ પાઠવ્યું છે.